  Виталий Пронин Оло, пе, скалъёс сётыса, гуртоослэсь но йӧл бичанэз радъяно. Соос доразы ик ужасалзы, нош али тросэз палэнэ ужаны ветло.Выль гидъёс пуктӥсько ке но, субсидия басьтыны ваньмызлы уг удалты. Кызьы ивортӥз Владимир Варламов, кылем арын Вотка ёросысь «Мир» эштос гинэ пуктэм фермаезлы кун ласянь юрттэт басьтыны быгатӥз.- Жаляса верано, вуоно арысен субсидия яке кредит басьтон ласянь эшшо но чурытэсь куронъёс луозы, - шуиз В. Варламов. - Удалтоз соослы гинэ, кинлэн пунэм тыронъёсыз ӧвӧл. Азьланяз техника басьтыны но секытгес луоз.Гурт удысэз азинтонэ тросгес кысконо вылэм гуртоосты, нимаз хозяйство возисьёсты. Кылсярысь, 1990-тӥ аръёсы адямиос 60 сюрслэсь ятыр скал вордӥзы, нош та вие лыдпус 2 поллы кулэсмемын. Владимир Варламов ӵектэ, оло, пе, скалъёс сётыса, гуртоослэсь но йӧл бичанэз радъяно. Соос доразы ик ужасалзы, нош али тросэз палэнэ ужаны ветло. Кылсярысь, Вотка ёросысь «Светлянское» муниципал кылдытэтысь нуналлы быдэ 900 адями палэнэ ужаны ветлэ. Озьы соос нуналаз 3 час пала дырзэс сюрес вылэ быдто. Та ласянь адӟем кароно вылэм, пе, башкиръёслэсь. Отын адямиослы доразы вордыны ӟазег люкыло, нош кӧня ке толэзь ортчыса, сӥльзэ но, тылызэ но басьто.Валентина Емельянова Туспуктӥз А. Горбунов  